ഒടുവില് ചെറിയാന് ഫിലിപ്പ് കോണ്ഗ്രസിലേക്ക് മടങ്ങിയെത്തുന്നതായി റിപ്പോര്ട്ടുകള് തിരുവനന്തപുരം: ചെറിയാന് ഫിലിപ്പിനെ മടക്കിക്കൊണ്ടുവരാനുള്ള നീക്കം ശക്തമാക്കി കോണ്ഗ്രസ് . തിരുവനന്തപുരത്തുള്ള എ കെ ആന്റണി ചെറിയാനുമായി സംസാരിച്ചു. ഡല്ഹിയിലുള്ള കെപിസിസി അധ്യക്ഷന് മടങ്ങിവന്നതിന് ശേഷമാകും തീരുമാനം. ചെറിയാന് ഫിലിപ്പിന് രാജ്യസഭാ സീറ്റ് നിഷേധിച്ചപ്പോള് തുടങ്ങിയ ചര്ച്ചകളാണ് അന്തിമഘട്ടത്തില് എത്തി നില്ക്കുന്നത്. എ.കെ.ആന്റണിയുമായി ഫോണില് സംസാരിച്ച ചെറിയാന് ഉപാധികളില്ലാതെ മടങ്ങിവരാന് തയ്യാറാണെന്നാണ് അറിയിച്ചതായാണ് വിവരങ്ങള് ലഭിക്കുന്നത്. ഉപാധികളില്ലെന്ന് പറയുമ്ബോഴും ചെറിയാന് ഫിലിപ്പിനെ പോലൊരോള്ക്ക് പദവി നല്കണമെന്നാണ് നേതൃത്വത്തിന്റെ താല്പര്യം. അതിലൂടെ ഇപ്പോള് പാര്ട്ടി വിട്ട് പോയവര്ക്ക് സന്ദേശം നല്കാനുമാണ് നീക്കം. എടുത്ത് ചാടി എല്ലൊടുഞ്ഞുവെന്ന് പറഞ്ഞ് ചെറിയാന് മടങ്ങിവരവ് പരസ്യമാക്കിയതോടെ കോണ്ഗ്രസിലെ ചര്ച്ചകള് ഇനി വേഗത്തിലാകും. ആന്റണി പച്ചക്കൊടി കാണിച്ചതോടെ കെപിസിസി അധ്യക്ഷന് തലസ്ഥാനത്തെത്തിയ ഉടന് ചെറിയാനെ കണ്ടേക്കും. ഉടന് പ്രഖ്യാപനവും നടത്തും. ചെറിയാന്റെ മടങ്ങിവരവ് വന് ആഘോഷമാക്കാനാണ് ആലോചന. കെ പി അനില്കുമാര് ഉള്പ്പടെയുള്ളവര് പാര്ട്ടിവിട്ടതിലൂടെ പകച്ച് പോയ നേതൃത്വത്തിനുള്ള പിടിവള്ളിയാകുകയാണ് ചെറിയാന്റെ മടങ്ങിവരവ്.The post ഒടുവില് ചെറിയാന് ഫിലിപ്പ് കോണ്ഗ്രസിലേക്ക് മടങ്ങിയെത്തുന്നതായി റിപ്പോര്ട്ടുകള് first appeared on MalayalamExpressOnline.